Zvyšenie teploty a hustý kašeľ
Zdravim.
Od minulej soboty mám zvysenu. V priebehu nedele vybehla na 39.8 a tak sa drzala spoklesmi 39,1 do utorka. V pondelok mi bol nastaveny (SUPRAX,NOVALGIN,ERDOMED,CEZERA,PARALEN). Streda vecer 40,2!!!Pokles na 38,8.Doposial 39,4-38,1 - 5x/den+zachvaty hlienoviteho kasla.
Co mam robit?
Ď
Dobrý deň,
ďakujeme za Vašu otázku.
Nástup účinku antibiotík je individuálny a môže trvať 48 až 72 hodín, v závislosti od závažnosti prebiehajúcej bakteriálnej infekcie. Pri vysokej horúčke je vhodné prestriedavať účinné zložky, aby teplota rýchlejšie klesla. Vo vašom prípade je to striedanie lieku Novalgin s Paralenom. Telesnú teplotu pod 38-38,5°C spravidla netreba znižovať – je to zvyčajne optimálna teplota pre priebeh obranných reakcií v tele. Podľa najnovších odporúčaní WHO sa má vyššia teplota znižovať medikamentózne, ak vystúpi nad 39°C. Ak teplota napriek podaniu antipyretík neklesá a je vyššia ako 39°C začnite ju zrážať pomocou vlažnej vody- zábal, sprcha. Ochladzovanie je potrebné opakovať kým horúčka neklesne pod 38,2.  °C. Neznižujte teplotu ochladzovaním, pokiaľ máte  triašku, pocit zimy alebo výrazné chladné končatiny.
V rámci režimových opatrení je možné podporiť riedenie hlienov pri kašli zvlhčovaním vzduchu alebo inhaláciou Vincentky, prípadne Yabra. Dĺžka liečby kašľa závisí od typu a závažnosti klinického stavu. Liečba však má trvať minimálne jeden týždeň aj pri miernych zápaloch dýchacích ciest. Liečba má pokračovať ešte 2-3 dni po ústupe príznakov, aby sa zabezpečila jej úspešnosť.
Pokiaľ po 3 dňoch liečby antibiotikami nedôjde k akémukoľvek zlepšeniu stavu, resp. pozorujte zhoršenie, je potrebné opätovne vyhľadať lekára a informovať ho o danej skutočnosti.
Prajem skoré uzdravenie.
S pozdravom
Mgr. Emma Halás Haluščíková